

**Oppvekst og utdanning**

|  |  |
| --- | --- |
|   |  |
|   |  |
| Adresseinformasjon fylles inn ved ekspedering. Se mottakerliste nedenfor. |  | Dato: | 09.07.2020 |
|   |  | Saksnummer: | 20/20824-5 |
|   |  |  |   |
|   |  |  |  |
| **Høyring - forskrift om reglement for orden og åtferd i skulane** |  |
|  |  |

Kommunedirektøren sender med dette på høyring forslag til reglement for orden og åtferd i grunnskulane i Stavanger. Kommunedirektøren ber skulane legge forslaget fram for elevrådet, skulemiljøutvalet og samarbeidsutvalet. Høyringsfristen er 2. oktober 2020.

Alle grunnskular skal ha eit reglement for orden og åtferd. Dette er fastsett i opplæringslova. Eit ordensreglement er ei forskrift. I samband med at Stavanger er blitt ein ny og større kommune, må det utarbeidast ei ny forskrift om reglement for orden og åtferd i skulane. Forskrifter skal på høyring før dei blir vedteke, endra eller oppheva. I Stavanger lagar me eit felles reglement for alle skulane, så skal skulane lage sine eigne skulereglar i tillegg. Utdanningsdirektoratet har laga eit rundskriv om korleis eit ordensreglement kan utformast. Rundskrivet kan lesast [her](../../../../locator.aspx?name=DMS.Document.Details.Simplified.2&recno=1602418&module=Document&VerID=1263270&subtype=2).

Eit reglement for orden og åtferd skal fremje eit godt og trygt skulemiljø. Det skal gi enkle og klåre skulereglar som er lette for elevane og foreldra å forstå. Samstundes skal reglementet gjere det klårt korleis skulen kan, og ikkje kan reagera, om ein elev bryt reglane. Reglementet er laga rimeleg detaljert for å sikre at elevane blir behandla skikkeleg og rettvist i slike tilfelle. Skulen kan ikkje bruke reaksjonar og sanksjonar som ikkje er fastsett i reglementet.

Verdiane som skulen skal arbeide etter, er uttrykt i føremålsparagrafen i opplæringslova og i overordna del av læreplanen. Opplæringa i skulen skal mellom anna «opne dører mot verda og framtida». Skulen skal møte elevane og lærlingane med tillit, respekt og krav og gi dei utfordringar som fremjar danning og lærelyst. Elevane skal ha medansvar og rett til medverknad. Desse verdiane skal ligge til grunn for alt arbeid i skulen.

Skulane i Stavanger skal arbeide særskilt med å utvikle gode relasjonar mellom elevane, mellom elevane og dei vaksne på skulen og mellom skulen og foreldra. Dette er fastsett som eit viktig prinsipp i strategiplanen for kvalitet i stavangerskulen. Skulesjefen har laga eit rundskriv som syner skulane korleis dei kan jobbe systematisk med å sikre elevane eit trygt og godt skulemiljø. Dialog og openheit skal prege samtalar og samarbeid i skulene. Skulen skal bygge opp om elevane sin kjensle av eigenverdi og tryggleik, og elevane skal få skal få støtte til å utvikle gode relasjonar og vennskap. Det pedagogiske skjønnet, menneskekunnskapen og klokskapen som dei vaksne skal møte elevane med, og som elevane skal læra av, kan ikkje fastsetjast i eit reglement.

Forslaget til nytt ordensreglement blei handsama i kommunen sit politiske utval for oppvekst og utdanning 24. juni 2020. Utvalet bad om nokre endringar i ordlyden enkelte stader. Endringane er, med eitt unnatak[[1]](#footnote-1), innarbeidd i forslaget. Utvalet bad også om at høyringsinstansane spesielt skulle uttala seg om følgjande:

«Utvalg for oppvekst og utdanning ber høringsrunden gi svar på hva aktørene som besvarer høringen mener om anmerkninger og bruken av sanksjoner generelt. Er det alternativer for ordlyden som ville vært bedre eller et annet perspektiv vi burde lagt i grunn? Hvilke tiltak vil hjelpe barna best for å endre eventuell utfordrende atferd?»

Synspunkt kan sendast på e-post til postmottak.oppvekst@​​stavanger.kommune.no eller til Oppvekst og utdanning, postboks 8001, 4068 Stavanger. Framlegget til ny forskrift om reglement for orden og åtferd i skulane i Stavanger, skal sluttbehandlast i kommunestyret 16. november 2020.

|  |
| --- |
| Med helsing |
| Jørn Pedersen | Gurid Lomeland |
| skulesjef | saksbehandlar |

Vedlegg

Forslag til forskrift om orden og åtferd ved skulane i Stavanger
IKT-reglement

|  |
| --- |
| Kopi til: |
| Klikk eller trykk her for å skrive inn tekst., Klikk eller trykk her for å skrive inn tekst. |

*Dokumentet er elektronisk godkjent og blir sendt utan signatur*

1. Utvalet ville at ordet «hen» skulle brukast i staden for «hun eller han» i reglementet, men «hen» finst ikkje som pronomen i ordlista, verken på bokmål eller nynorsk. Språkrådet skil mellom bruk av ordet «hen» som kjønnsnøytralt og som kjønnsoverskridande pronomen. Som kjønns*overskridande* pronomen kan ein nytta «hen» som ein gest når ein snakkar til personar som ikkje identifiserer seg som verken mann eller kvinne, gut eller jente. Språkrådet tilrår ikkje å bruke «hen» som kjønns*nøytralt* pronomen i offentlege dokument. I staden kan ein nytta ho eller han, vedkomande eller andre kjønnsnøytrale ord som til dømes eleven, læraren osb. I dette reglementet har me brukt orda «eleven» og «læraren». [↑](#footnote-ref-1)